Milan Simin
<s>Milan Simin (Subotica, 10. decembar 1914 — Novi Sad, 26. jul 1941), podoficir, vazduhoplovni narednik Jugoslovenskog kraljevskog ratnog vazduhoplovstva, fubaler FK Vojvodina,  učesnik NOB-a, komandant Novosadskog partizanskog odreda 1941. godine.</s>

<s>Biografija 
Rođen je u Subotici.</s><s>Odrastao u Novom Sadu.</s><s>Završio je podoficirsku školu i postao vazduhoplovni narednik Jugoslovenskog kraljevskog ratnog vazduhoplovstva.</s>

<s>Posle kapitulacije kraljevine Jugoslavije uspeo je da izbegne zarobljavanje i vratio se u Novi Sad.</s>

<s>Kao aktivni podoficir i kandidat za člana KPJ, neposredno posle okupacije, kao vojni stručnjak određen je za vršenje obuke rukovanjem oružjem.</s><s>Posle formiranja Štaba partizanskih odreda pri OK KPJ postavljen je na čelo vojne desetine.</s>

<s>Stvaranje Novosadskog partizanskog odreda 
U leto 1941. godine posle napada Nemačke na Sovjetski savez ubrzano se pristupilo organizovanijim akcijama usmerenim protiv okupatora.</s><s>Smatralo se da je posle napada na SSSR opšta situacija znatno izmenjena u prilog oružanog ustanka protiv fašizma.</s><s>KPJ se na ustanak spremala od prvih dana okupacije stvaranjem Vojnih komiteta koji su za cilj imali prikupljanje oružja, sanitetskog materijala, odeće, lekova, itd.</s><s>Cilj je bio da se sa diverzija i sabotaža pređe na organizovanije oblike borbe i stvaranje vojnih formacija na terenu.</s><s>Predlog da se  Novosadskog partizanskog odreda formira Novosadski partizanski odred dali su Radivoj Ćirpanov, Kosta Šokica i Borislav Prodanović.</s><s>Za komandanta je postavljen Milan Simin.</s>

<s>Pogibija 
Sa svojom grupom partizana pošao je 25. jula 1941. godine u čenejski atar s namerom formiranja partizanskih četa na terenu.</s><s>Otkriveni su i u neravnopravnoj borbi poginuo je Milan Simin, uhvaćenog Antala Nemeta na licu mesta fašisti su likvidirali,  a Živko Radovanović je 2. avgusta iste godine obešen.</s>

<s>Na ovom mestu je 1971. godine podignut spomenik Novosadskom partizanskom odredu.</s>

<s>Prvobitno je bio sahranjen na Uspenskom groblju u Novom sadu, da bi po izgradnji Spomen-groblja boraca NOR-a 1941–1945u Novom Sadu njegovi posmrtni ostaci bili preneti na novu lokaciju.</s>

<s>Galerija</s>

<s>Spoljašnje veze</s>

<s>Fudbaleri ili nogometaši FK Vojvodine
Jugoslavenski fudbaleri
Jugoslavenski avijatičari
Članci kojima nedostaju izvori
Članci za sređivanje</s>

